พาณิชย์เบรกเหล็ก ทองแดง แบตเตอรี่ขึ้นราคา ระบุขอดูข้อมูลก่อน
นางพรทิวา นาคาศัย รัฐมนตรีว่าการกระทรวงพาณิชย์ เปิดเผยว่า&nbsp; ผู้ประกอบการสินค้าเหล็ก ทองแดง และแบตเตอรี่รถยนต์ ได้ยื่นหนังสือขอปรับราคาสินค้าขึ้น โดยอ้างต้นทุนราคาน้ำมันและวัตถุดิบในตลาดโลกปรับตัวสูงขึ้น จึงมอบหมายให้กรมการค้าภายในไปศึกษาและให้ผู้ประกอบการเสนอต้นทุนที่ได้รับผลกระทบให้ทางกระทรวงพาณิชย์พิจารณาก่อน หากเห็นว่าได้รับผลกระทบจริง จะพิจารณาตามที่ทำเรื่องขอมา แต่ต้องรอผลการพิจารณาจากกรมการค้าภายในด้วย
7 ม.ค. 2553

นางพรทิวา นาคาศัย รัฐมนตรีว่าการกระทรวงพาณิชย์ เปิดเผยว่า  ผู้ประกอบการสินค้าเหล็ก ทองแดง และแบตเตอรี่รถยนต์ ได้ยื่นหนังสือขอปรับราคาสินค้าขึ้น โดยอ้างต้นทุนราคาน้ำมันและวัตถุดิบในตลาดโลกปรับตัวสูงขึ้น จึงมอบหมายให้กรมการค้าภายในไปศึกษาและให้ผู้ประกอบการเสนอต้นทุนที่ได้รับผลกระทบให้ทางกระทรวงพาณิชย์พิจารณาก่อน หากเห็นว่าได้รับผลกระทบจริง จะพิจารณาตามที่ทำเรื่องขอมา แต่ต้องรอผลการพิจารณาจากกรมการค้าภายในด้วย
ขณะที่สมาคมอุตสาหกรรมอาหาร ได้ให้ข้อมูลว่า ในเร็ว ๆ นี้ กรณีกลุ่มผู้ผลิตเหล็กเตรียมที่จะปรับราคาขึ้นอีกเฉลี่ยประมาณ 5,000 บาทต่อตัน จากผลกระทบต้นทุนและวัตถุดิบมีราคาแพงขึ้น จะส่งผลกระทบต่ออุตสาหกรรมอาหารที่ใช้กระป๋องบรรจุอาหาร และได้ให้กลุ่มที่ได้รับผลกระทบเสนอรายละเอียดให้กระทรวงพาณิชย์ พิจารณา  แต่ยังมีความคิดภายในกลุ่มอุตสาหกรรมอาหารไม่ตรงกัน  จึงได้ให้กลุ่มอุตสาหกรรมอาหารไปเจรจาร่วมกับกรมการค้าภายใน เพื่อให้ได้ข้อมูลที่ชัดเจนก่อน และได้ขอร้องภาคเอกชนว่า หากยังสามารถแบกรับภาระต่อไปได้ควรดำเนินการไปก่อน เพื่อไม่ให้ประชาชนต้องได้รับผลกระทบมากจนเกินไป